apothikeutika_mesa_diauloi

Αποθηκευτικά Μέσα και Δίαυλοι
 * __ Τίτλος Σχεδίου Μαθήματος __**

ΝίκοςΜητσόπουλος (std04091), Μάριος Αντώνης Μητσόπουλος (std08214), Γιώργος Νικολιάς (std07273)
 * __ Δημιουργός __**

Πληροφορική – Υλικό Υπολογιστή
 * __ Γνωστικό Αντικείμενο __**

Περιγραφή κατηγοριών αποθηκευτικών μέσων και μέσων που επιτρέπουν την ανταλλαγή εντολών και δεδομένων ενός υπολογιστικού συστήματος.
 * __ Ανάγκες που καλύπτει __**

Β΄ Τάξη – ΤΕΕ
 * __ Επίπεδο Εκπαιδευόμενων __**

Οι μαθητές θα πρέπει να έχουν εξοικειωθεί από πριν με το υλικό του υπολογιστή και το υλικό (hardware) που τον απαρτίζει.
 * __ Προαπαιτούμενες Γνώσεις __**

Χωρητικότητα, Δυαδική Λογική, Κύρια Μνήμη, Αριθμός Στροφών, Περιφερειακή Μνήμη, Μοχλοβραχίονας, Κύλινδρος, Επεξεργαστής, Θέση Μνήμης
 * __ Έννοιες που αφορά __**

Στα πλαίσια του μαθήματος,αρχικά θα γίνει μία σύντομη ανασκόπηση στα προηγούμενα κεφάλαια και θα εστιάσουμε εκεί που κρίνουμε ότι οι μαθητές έχουν κενά. Στη συνέχεια, μέσω των εργαλείων εκμάθησης και συζήτησης με τους μαθητές θα προσπαθήσουμε να αναλύσουμε το κεφάλαιο που αφορά τα μέσα αποθήκευσης και τους διαύλους. Έπειτα, θα διενεργηθούν κάποιες χρήσιμες δραστηριότητες(φύλλα εργασίας, χρήση εργαλείων web) από τους μαθητές πάνω στο κεφάλαιο αυτό με σκοπό να δούμε κατά πόσο έγινε κατανοητό από τους μαθητές. Οι διδακτικές τεχνικές που χρησιμοποιήθηκαν σε συνδυασμό με τα παραπάνω είναι: Καταιγισμός ιδεών, πρακτική άσκηση σε ομάδες εργασίας και αξιοποίηση μελέτης περίπτωσηςως παραδείγματος αναφοράς,εισήγηση,συζήτηση, ερωταποκρίσεις.
 * __ Σύντομη περιγραφή του σχεδίου μαθήματος __**


 * __ Μαθησιακοί Στόχοι __**
 * Γενικός Στόχος:** Οι μαθητές θα πρέπει να διαπιστώσουν τη χρησιμότητα και να εξερευνήσουν τις βασικές αρχές λειτουργίας του CD-ROM και των υπόλοιπων οπτικών μέσων αποθήκευσης και των σκληρών δίσκων καθώς και των διαύλων.

Οι μαθητές όταν έχουν ολοκληρώσει τη μελέτη του διδακτικού υλικού θα είναι σε θέση να:
 * Ειδικοί Στόχοι:**
 * Εξηγήσουν τα λειτουργικά χαρακτηριστικά και τη χρησιμότητα του CD-ROM.
 * Περιγράψουν με ποιον τρόπο παράγεται ένα CD-ROM και ποια υλικά εμπλέκονται στη διαδικασία παραγωγής.
 * Κατανοούν τον τρόπο αποθήκευσης των αρχείων σε ένα CD-ROM.
 * Κάνουν υπολογισμούς και εκτιμήσεις σε σχέση με τη χωρητικότητα των κυριότερων οπτικών μέσων αποθήκευσης.
 * Παρουσιάζουν τις διαφορές και τις ομοιότητες του CD-ROM με άλλα οπτικά μέσα αποθήκευσης.
 * Αναφέρουν τα λειτουργικά χαρακτηριστικά και τη χρησιμότητα του σκληρού δίσκου.
 * Κατανοούν το πώς αποθηκεύονται τα δεδομένα σε ένα σκληρό δίσκο.
 * Περιγράφουν την κατασκευή και τα μηχανικά χαρακτηριστικά ενός σκληρού δίσκου.
 * Αντιλαμβάνονται το πώς τα μηχανικά χαρακτηριστικά ενός σκληρού δίσκου επηρεάζουν το χρόνο προσπέλασης και μεταφοράς των δεδομένων.
 * Εξηγείτε τι είναι και σε τι χρησιμεύει ένας δίαυλος
 * Διακρίνουν τις λειτουργικές ομάδες γραμμών που απαρτίζουν το δίαυλο συστήματος.
 * Κατανοούντη σχέση εξάρτησης ανάμεσα στο πλήθος των γραμμών του διαύλου συστήματος και τα σχεδιαστικά χαρακτηριστικά του υπολογιστή.
 * Εκτιμούν το εύρος του διαύλου συστήματος, με βάση τα σχεδιαστικά χαρακτηριστικά των υποσυστημάτων του υπολογιστή.
 * Παρουσιάζουν τη λειτουργία και τη χρησιμότητα κάθε μίας από τις τρεις ομάδες γραμμών στο δίαυλο συστήματος κατά τη διάρκεια της εκτέλεσης ενός προγράμματος.
 * Αναγνωρίζουν διάφορους δημοφιλείς τύπους διαύλων επέκτασης που χρησιμοποιούνται στους σύγχρονους υπολογιστές.

//2 διδακτικές ώρες:// Αρχικά ο εκπαιδευόμενος προσπαθεί να διαπιστώσει το επίπεδο/θεωρητικό υπόβαθρο των μαθητών με κάποιες ερωτήσεις προηγούμενων κεφαλίων που αφορούν γενικότερες έννοιες σε σχέση με το υλικό του υπολογιστή. Στη συνέχεια, χρησιμοποιεί το εργαλείο Spicynodes (Σχεδιάγραμμα θεωρητικών εννοιών) για να δείξει στους μαθητές την εννοιολογική διασύνδεση του μαθήματος και να έχουν και εκείνοι και από τη μεριά τους μια αρχική εικόνα για τη θεωρία. Κατά τη διάρκεια του μαθήματος, προτείνεται ο εκπαιδευτικός να ανατρέχει στο διάγραμμα για να δείξει την αλληλεξάρτηση που έχει η μια έννοια με την άλλη. Παράλληλα μπορεί να χρησιμοποιηθεί και το υλικό που έχει κατασκευαστεί στο εργαλείο Pixton. Το σενάριο που κατασκευάσαμαμε με το Pixton βρίσκεται στον ακόλουθο σύνδεσμο: Εφαρμογή. Εναλλακτικά, το κινούμενο αυτό σχέδιο μπορεί να παρουσιαστεί καρέ-καρέ στα πλαίσια του μαθήματος και να γίνονται οι αντίστοιχες ερωτήσεις πριν στους μαθητές, έτσι ώστε να τους παρέχεται ανατροφοδότηση. Επιπλέον, μπορεί να δοθεί στα πλαίσια επανάληψης του μαθήματος σχετικά με τις βασικά αποθηκευτικά μέσα και διαύλους για ενίσχυση της γνώσης αυτού του γνωστικού αντικειμένου στους μαθητές. Το ίδιο το κινούμενο σχέδιο είναι κάτι που αρέσει ιδιαίτερα στα παιδιά, κι αυτό αποτελεί μεγάλο προτέρημα που μπορεί να εκμεταλλευτεί ο εκπαιδευτικός.Στο συγκεκριμένο κινούμενο σχέδιο χρησιμοποιήθηκε η τάξη ως φόντο. Επιπλέον, χρησιμοποιήσαμε ένα καθηγητή κι ένα μαθητή ως χαρακτήρες, ώστε η εικόνα να είναι πιο οικεία στους μαθητές. Οι διάλογοι είναι εξαιρετικά φιλικοί και δείχνουν εμπιστοσύνη και συναισθηματική κατανόηση από την πλευρά του καθηγητή, καθώς και άνεση κι αυτοέκφραση από την πλευρά του μαθητή. Δίνεται ταυτόχρονα και στους μαθητές το έγγραφο με τα φύλλα εργασίας που βρίσκεται [|φύλλο εργασίας], όπου μέσω αυτού διεκπεραιώνεται η ροή του μαθήματος και εξετάζονται μέσω των ασκήσεων που περιέχει κατά πόσο έχουν κατανοήσει τη θεωρία. Για περαιτέρω πληροφορίες δίνεται στο μαθητή η εφαρμογή που κατασκευάσαμε με το Tagxedo για αναζήτηση περισσότερων πληροφοριών σε σχέση με το αντικείμενο στο Διαδίκτυο και είναι η ακόλουθη: media type="custom" key="9943941" align="center"
 * __ Περιγραφή σχεδίου μαθήματος __**

Χρησιμοποιείται το πρόγραμμα Pdf όπου υπάρχουν τα φύλλα εργασίας μαζί με κάποιο θεωρητικό υπόβαθρο και στο τέλος κάθε ενότητας ασκήσεις αξιολόγησης προς λύση. Για πιο πρωτότυπη παρουσίαση της θεωρίας έχουμε το εργαλείο Pixton, όπου περιμένουμε λόγω της προσθήκης comics, οι μαθητές να το δουν πιο ευχάριστα και με μεγαλύτερο ενδιαφέρον. Όλα τα παραπάνω σε συνδυασμό με το υλικό που κατασκευάσαμε στο Spicynodes συμπληρώνουν μια πλήρη εννοιολογική και θεωρητική παρουσίαση. Συμπληρώνουμε το υλικό με την εφαρμογή Tagxedo.
 * __ Μαθησιακά Αντικείμενα και Εργαλεία που Χρησιμοποιήθηκαν __**

Το παραπάνω υλικό μπορεί να το χρησιμοποιήσει ο εκπαιδευτικός στην τάξη, για διδασκαλία, ώστε τα παιδιά να έχουν και μια ευχάριστη και καθολική οπτική πληροφορία σχετικά με τα βασικά μέσα αποθήκευσης και τους διαύλους. Οι βασικές άξονες στους οποίους κινηθήκαμε έχουν ως βασικό στόχο την εξοικείωση των μαθητών με τα οπτικά και μαγνητικά μέσα αποθήκευσης αλλά και με τους διαύλους. Παράλληλα προσπαθήσαμε στην όσο δυνατόν καλύτερη κατανόηση του κεφαλαίου αυτού. Από την πλευρά του μαθητή, κατά πόσο μπορεί να ανταποκριθεί σε αυτά που προσπαθεί να του μεταδώσει ο διδάσκων κρίνονται από την συνολική του παρουσία μέσα και όχι μεμονωμένα σε ένα και μόνο μάθημα. Συμπερασματικά, θα πρέπει να πούμε ότι πρέπει να γίνει σωστή χρήση των εργαλείων web. Επίσης πέρα από το γνωστικό κομμάτι του μαθήματος, ο διδάσκων θα πρέπει να είναι αρωγός στην όξυνση της κριτικής σκέψης των μαθητών,να τους δίνει κίνητρα να συμμετέχουν και να είναι «κοντά» τους, χωρίς ποτέ να παρεκκλίνει από το πλάνο που έχει σχεδιάσει πριν από το κάθε μάθημα. Θα πρέπει να σημειωθούν για τα εργαλεία που χρησιμοποιήσαμε ένα πρόβλημα που συναντήσαμε. Στο εργαλείο Pixton, δοκιμάζοντας τους browser Opera και Explorer, δεν μπορούσαμε να γράψουμε ελληνικούς διαλόγους, με τον browser Mozilla μόνο αυτό ήταν δυνατό.
 * __ Συμπεράσματα – Προτάσεις __**

http://www.it.uom.gr/project/mycomputer/storage/magnetic/harddisk/ http://en.wikipedia.org/wiki/Hard_disk www.tagxedo.com www.spicynodes.org www.pixton.com
 * __ Βιβλιογραφία __**

//**Αξιολογήθηκαν οι εξής εργασίες:**// Από τον std04091: "Κατανομή πόρων του Η/Υ από το Λειτουργικό Σύστημα" (Λάμπρος Δαϊκος, Λήδα Δημητριάδη, Κωνσταντίνος Κουτσιούκης), "Άλγεβρα Boole και λογικές πύλες" (Ηλίας Ζηνόβιος, Ισίδωρος Τζιώτης, Μιχαήλ Τσίγκος) Από τον std08214: "Ηλεκτρονικό Ταχυδρομείο" (Κρανιώτης Παναγιώτης, Χωριανόπουλος Μανώλης, Καφρίτσας Κώστας), "Πληκτρολόγιο, ποντίκι, χειριστήρια παιχνιδιών" (Δημήτρης Βασιλόπουλος) Από τον std07273: "Κατανομή πόρων του Η/Υ από το Λειτουργικό Σύστημα" (Λάμπρος Δαϊκος, Λήδα Δημητριάδη, Κωνσταντίνος Κουτσιούκης), "Πληκτρολόγιο, ποντίκι, χειριστήρια παιχνιδιών" (Δημήτρης Βασιλόπουλος)

Η σελίδα μπορεί να αξιολογηθεί.
=Αξιολόγηση Σχεδίου μαθήματος και Μαθησιακού Αντικειμένου = =include component="comments" page="apothikeutika_mesa_diauloi" limit="10" =